কেদাৰ যাদৱ আৰু য়ুজবেন্দ্ৰ চহলক আজি বিশ্ৰাম দিয়া হ'ব পাৰে।
কেদাৰ যাদৱ আৰু য়ুজবেন্দ্ৰ চহলক আজি বিশ্ৰাম দিয়া হ'ব পাৰে।
Share this:
আজি বিশ্বকাপত গুৰুত্বপূৰ্ণ খেলত বাংলাদেশৰ মুখামুখি হ'ব ভাৰত। আজি যদি ভাৰতে বাংলাদেশক পৰাস্ত কৰে তেন্তে ছেমি ফাইনেলত স্থান নিশ্চিত। এনে অৱস্থাত প্লেয়িং ইলেভেন কেনেধৰণৰ হ'ব সেয়া অতি গুৰুত্বপূৰ্ণ। আজি ভাৰতীয় দলত হ'ব পাৰে দুটা সালসলনি। কেদাৰ যাদৱ আৰু য়ুজবেন্দ্ৰ চহলক আজি বিশ্ৰাম দিয়া হ'ব পাৰে। তেওঁলোকৰ ঠাইত দলত স্থান পাব পাৰে ভুবনেশ্বৰ কুমাৰ আৰু ৰবীন্দ্ৰ জাদেজাই।
টুৰ্ণামেণ্টত ভাৰতে এতিয়ালৈ ৭খন মেচ খেলিছে। ইয়াৰ ভিতৰত পাঁচখনত জয়লাভ কৰিছে, এখন পৰাজিত হোৱাৰ বিপৰীতে আন এখন খেল বৰষুণৰ বাবে অমীমাংসিত হৈছে। বৰ্তমান ভাৰতৰ পইণ্ট হৈছে ১১। আজিৰ খেলখন এইবাবেও গুৰুত্বপূৰ্ণ যে বাংলাদেশে ছেমি ফাইনেলত স্থান নিশ্চিত কৰিবলৈ যথাসাধ্য চেষ্টা চলাব। ইংলেণ্ডৰ বিৰুদ্ধে পৰাজয়ৰ পিছত ভাৰতৰ ওচৰত এতিয়া সম্পৰীক্ষাৰ বাবে অধিক সময় নাই। এনে অৱস্থাত যিসকল খেলুৱৈয়ে এতিয়ালৈ সুযোগ পোৱা নাই, অধিনায়ক কোহলীয়ে তেওঁলোকৰ ওপৰত আস্থা ৰাখিব লাগিব। আজি ভাৰতীয় দল বিশ্বৰ এক নম্বৰ অল ৰাউণ্ডাৰ ছাকিব অল হাছানৰো মুখামুখি হ'ব।
জাদেজাক দলত লোৱাৰ সম্ভাৱনা এইকাৰণে আছে কাৰণ তেওঁ ৬ বা ৭ নম্বৰত বেটিং কৰাৰ সময়ত যাদৱতকৈ সুন্দৰ খেলিব পাৰে। তেওঁৰ উইকেট টু উইকেট বাওঁহতীয়া স্পীনে বিপক্ষক বিপদত পেলাব পাৰে। সকলো মিলাই অল ৰাউণ্ডাৰ প্ৰদৰ্শনৰ বাবে জাদেজাই পাব পাৰে স্থান।
আঘাতৰ সমস্যাৰ পৰা মুক্ত হৈছে ভুবনেশ্বৰ কুমাৰ। এই সময়ত টীম ইণ্ডিয়াৰ তিনিগৰাকী মুখ্য বলাৰ ফৰ্মত আছে। এনে অৱস্থাত টীম ইণ্ডিয়াই তিনিওজন মুখ্য বলাকৰ খেলপথাৰত নমোৱা উচিত। চহল এই টুৰ্ণামেণ্টত সফল হ'ব পৰা নাই। ইংলেণ্ডৰ বিৰুদ্ধে চহলে ১০ অভাৰত কোনো উইকেট নোপোৱাকৈ দিছে ৮৮ ৰান।
ভাৰত - ৰোহিত শৰ্মা, কে এল ৰাহুল, বিৰাট কোহলী, ঋষভ পন্ত, এম এছ ধোনী, হাৰ্দিক পাণ্ডিয়া, কেদাৰ যাদৱ/ৰবীন্দ্ৰ জাদেজা, ভুবনেশ্বৰ কুমাৰ/য়ুজবেন্দ্ৰ চহল, কুলদীপ যাদৱ, মহম্মদ ছামী, জছপ্ৰীত বুমৰাহ।
বাংলাদেশ - তমিম ইকবাল, লিটন দাস, ছাকিব অল হাছান, মুছফিকৰ ৰহিম, সৌম্য সৰকাৰ, মহদুল্লাহ, মোছদেক হুছেইন, মহম্মদ ছাইফুদ্দিন, মেহেন্দী হাছান, মুছাৰফ মুৰ্তাজা, মুস্তাফিজুৰ ৰহমান।
Optical Illusion: ক'লা-বগা সৰু বৰ্গবোৰৰ মাজত লুকাই আছে এটা শব্দ, ১০ ছেকেণ্ডত বিচাৰি উলিয়াব পাৰিবনে আপুনি?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
